‘সবার সঙ্গে বন্ধুত্ব, কারো সাথে শত্রুতা নয়’- বঙ্গবন্ধু প্রণীত পররাষ্ট্রনীতির এই মূলমন্ত্রকে আমরা আরও ভিন্নমাত্রা দিতে পেরেছে এভাবে, দেশের স্বার্থে মিত্রের শত্রুরও আমাদের বন্ধু হতে বাঁধা নেই। একাত্তরে স্বাধীনতা যুদ্ধের সাহায্যকারী বলে ভারতের সাথে বরাবর মিত্রতা রক্ষা করে চলি আমরা। তাদের করিডোর দেই, বিদ্যুত বা পাইপ লাইনে তাদের দেশ থেকে তেল নিয়ে আসার বন্দোবস্ত করি, এমনকি সুন্দরবনের ওপর বিরাট চাপ মেনে নিয়েও কয়লাভিত্তিক বিদ্যুৎকেন্দ্রও নির্মাণ করতে দেই ভারতকে। এসব দেয়া-নেয়ার বিষয়ে দেশের স্বার্থ আগে নাকি ক্ষমতার ভিত রক্ষা করাটা আগে সেসব সমালোচনাসাপেক্ষ। কিন্তু ভৌগোলিকভাবে আমরা ছোট রাষ্ট্র বলে এক রকম বাধ্য হয়েই ভারতীয় আধিপত্যকে আশকারাও দেই। আর দেশের বিবদমান রাজনৈতিক দলগুলোর একে অপরকে সহ্য করতে না পারার প্রবণতাই নানা ছলছুতোয় আমাদের ওপর ভারতীয় আগ্রাসনের রসদ জুটিয়ে চলেছে।